CELEX: 62022TN0151
Language: hu
Date: 2022-03-18 00:00:00
Title: T-151/22. sz. ügy: 2022. március 18-án benyújtott kereset – General Wire Spring kontra EUIPO (GENERAL PIPE CLEANERS)

2022.5.16.   
            
            
               HU
            
            
               Az Európai Unió Hivatalos Lapja
            
            
               C 198/59
            
         
      2022. március 18-án benyújtott kereset – General Wire Spring kontra EUIPO (GENERAL PIPE CLEANERS)
      (T-151/22. sz. ügy)
      (2022/C 198/85)
      Az eljárás nyelve: angol
      
         Felek
      
      
         Felperes: General Wire Spring Co. (McKees Rocks, Pennsylvania, Egyesült Államok) (képviselő: E. Carrillo ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         Az EUIPO előtti eljárás adatai
      
      
         A vitatott védjegy: a GENERAL PIPE CLEANERS szóvédjegyre vonatkozó, az Európai Uniót megjelölő nemzetközi lajstromozás – 1 577 530. sz. védjegybejelentés
      
         A megtámadott határozat: az EUIPO ötödik fellebbezési tanácsának 2022. január 11-én hozott határozata (R 1452/2021-5. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  adjon helyt a jelen keresetnek;
               
            
                  —
               
               
                  helyezze hatályon kívül az EUIPO ötödik fellebbezési tanácsának határozatát azon részében, amelyben elutasította a felperes által benyújtott fellebbezést és nem helyezte részben hatályon kívül az EUIPO által az 1 577 530. sz. GENERAL PIPE CLEANERS európai uniós védjegynek a 7. és 9. osztályba tartozó áruk vonatkozásában történő lajstromozása elutasítása tárgyában hozott határozatot.
               
            
         Jogalapok
      
      
                  —
               
               
                  Az (EU) 2017/1001 európai parlamenti és tanácsi rendelet 7. cikke (1) bekezdése c) pontjának megsértése;
               
            
                  —
               
               
                  az (EU) 2017/1001 európai parlamenti és tanácsi rendelet 7. cikke (1) bekezdése b) pontjának megsértése.